laion/Wikipedia-Exotic huggingface dataset:
גן עדן לכלבים 2

גן עדן לכלבים 2 (באנגלית: All Dogs Go to Heaven 2; בתרגום חופשי: כל הכלבים מגיעים לגן עדן 2) הוא סרט אנימציה אמריקאי משנת 1996 המהווה סרט המשך ל"גן עדן לכלבים" משנת 1989. צ'ארלי ואיצ'י חוזרים לכדור הארץ כדי למצוא ולהחזיר את קרן היער של גבריאל שקארפייס גנב מגן עדן ואיבד איפשהו בסן פרנסיסקו. בדרך הם פוגשים בילד בשם דייוויד שברח מהבית ובכלבתו סאשה ומנסים לעזור להם, אבל השעון מתקתק והם חייבים לשוב בזמן לגן עדן אולם הם נתקלים בחתול ענק ומרושע בשם רד אשר זומם לגנוב את קרן היער של גבריאל ולכלוא את כל הכלבים מגן עדן בכלא אלקטרז. למרבה המזל צ'ארלי מנגן בקרן היער ומחזיר את כל הכלבים לגן עדן ואילו רד נשלח לגיהנום ולקח את קארפייס איתו (כי קארפייס סגר עם רד עסקה עבור נשמתו) לאחר האירועים צ'ארלי ואיצ'י חזרו לגן עדן, לצ'ארלי קיבל הזדמנות לחזור הביתה אולם איצ'י רצה להישאר בגן עדן. לבסוף צ'ארלי חזר לביתו בכדור הארץ והתאחד מחדש עם סשה ועם דייוויד, ובנוסף דייוויד התאחד מחדש עם הוריו ואמו מסבירה לו: שאם יש לה תינוק חדש זה לא אומר שהיא לא אוהבת אותו ודייוויד שמח ויחד הם אימצו את צ'ארלי וסשה, ושני הכלבים התאהבו ועברו לחיים חדשים בביתו של דייוויד. גורדון פרימן מת בסוף. צ'ארלי בארקין - צ'ארלי שין (דיאלוג), ג'סי קורטי (שירה) איצ'י - דום דה-לואיז סשה - שינה איסטון דייוויד - אדם ווילי רד - ג'ורג' הירן אנאבל - ביבי ניווירת' בולדוג - ארנסט בורגניין עמי מנדלמן - צ'ארלי בארקין / בולדוג גיורא קנת - איצ'י ענת ניב - אנאבל דורון בן-עמי - דייוויד אפי בן ישראל - סשה מיכה אוזין סליאן - רד עוזי פוקס - רד (שירה) ניר רון אתר האינטרנט הרשמי של גן עדן לכלבים 2 "גן עדן לכלבים 2", במסד הנתונים הקולנועיים IMDb (באנגלית) "גן עדן לכלבים 2", באתר נטפליקס "גן עדן לכלבים 2", באתר AllMovie (באנגלית) "גן עדן לכלבים 2", באתר Rotten Tomatoes (באנגלית) "גן עדן לכלבים 2", באתר Box Office Mojo (באנגלית) "גן עדן לכלבים 2", במסד הנתונים הקולנועיים KinoPoisk (ברוסית) גן עדן לכלבים 2, במיזם "אישים" לתיעוד היצירה הישראלית
Diamonds (שיר של מייגן די סטליון ונורמני)

"Diamonds" (בעברית: "יהלומים") הוא סינגל שהוקלט על ידי הראפרית האמריקאית מייגן די סטליון, ביחד עם הזמרת-יוצרת האמריקאית נורמני. השיר יצא לאור ב-10 בינואר 2020, בהוצאת חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת". "Diamonds" הוא שיר פופ והיפ הופ עם אלמנטים של טראפ. השיר הגיע למקום ה-12 במצעד שירי ה-R&B/היפ-הופ הדיגיטליים המסחריים של בילבורד. השיר נכתב על ידי אדגר מכוקה, ג'ול סטיין, קם פארקר, ליאו רובין, לואי בל, מדיסון לאב, מייגן די סטליון, מייק ארו ונורמני והופק על ידי לואי בל, אם די דולר, מייק ארו, טיילה פרקס ואדגר מכוקה. השיר מכיל בתוכו קטע היפ הופ אותו מבצעת מייגן די סטליון. השיר מסמפל בתוכו קטע מ-"Diamonds Are a Girl's Best Friend" של מרילין מונרו. השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Joke's on You", של שרלוט לורנס, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי. הווידאו קליפ המלא של השיר הועלה לערוץ היוטיוב של רוסליה ב-10 בינואר 2020, ביום צאתו כסינגל. לאורכו של הקליפ, ניתן לראות את מייגן די סטליון ואת נורמני רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת". נכון לינואר 2020, מונה הצפיות של הקליפ עומד על למעלה מ-13 מיליון צפיות. בספוטיפיי צבר השיר למעלה מ-19 מיליון השמעות. Diamonds, במסד הנתונים הקולנועיים IMDb (באנגלית) Diamonds, באתר Last.fm (באנגלית) מידע על הסינגל "Diamonds" באתר מיוזיק בריינז מילות השיר "Diamonds" באתר Genius סרטון השיר "Diamonds" באתר יוטיוב Megan Thee Stallion and Normani Share New Song “Diamonds”: Listen, Pitchfork (באנגלית) A Megan Thee Stallion and Normani Collab Is Happening, מתוך אתר בילבורד A Banger! Megan Thee Stallion & Normani Team Up On “Diamonds”, idolator, ‏2020-01-10 Normani Kordei, Billboard Megan Thee Stallion & Normani – Diamonds (באנגלית), נבדק ב-2020-02-01 Joke's On You, נבדק ב-2020-03-07 Boss Bitch, נבדק ב-2020-03-07 Saweetie & GALXARA – Sway With Me (באנגלית), נבדק ב-2020-03-07 Birds of Prey: The Album, נבדק ב-2020-03-07 Megan Thee Stallion & Normani (Birds of Prey: The Album) - Diamonds [Official Music Video], נבדק ב-2020-02-01 Diamonds (with Normani), נבדק ב-2020-04-10 Diamonds by Various Artists (באנגלית אמריקאית), נבדק ב-2020-02-01
דניאל שטיין (רב)

דניאל שטיין (באנגלית: Daniel Stein; נולד ביולי 1976) הוא רב וראש ישיבה בישיבת רבינו יצחק אלחנן המסונפת לישיבה יוניברסיטי בניו יורק, שם הוא מחזיק בקתדרה על שם פרז ופרידה פרידברג בתלמוד. הרב שטיין קיבל את התואר הראשון מישיבה יוניברסיטי בשנת 1998 וסמיכה לרבנות מישיבת רבינו יצחק אלחנן בשנת 2002, שם למד אצל הרב צבי שכטר. הרב שטיין היה חבר בתוכנית למצטיינים לסמיכה של כולל וקסנר, ומאוחר יותר למד בכולל עליון ע"ש וקסנר בראשות הרב מרדכי וויליג והרב מיכאל רוזנצווייג. הוא מונה לראש ישיבה בשנת 2009. הרב שטיין גם מנהל את תוכנית הלימודים "הלכה למעשה" של תלמידי השנה הרביעית של לימדי הסמיכה (4th Year Halacha Lemaaseh) בישיבת רבינו יצחק אלחנן מאז שנת 2007. בתוכנית זו הוא מלמד תחומי התמחות בהלכה מעשית ומנהל מבחנים לסמיכה, תפקיד בו כיהן בעבר הרב יעקב הבר ולפני כן הרב שלמה דרילמן. מאז 2014, שטיין מכהן כרב של קהילת אהבת חסד, המכונה "רידניקר שטיבל", בית כנסת היסטורי באפר וסט סייד, מנהטן, שם הוא החליף את מקומו של הרב שמואל אורנשטיין, תלמידו של הרב ברוך בר ליבוביץ, והרב בנימין הלברשטאם, צאצא של הרב חיים הלברשטאם. לפני כן, שטיין היה הרב המייסד של קהילת בית שלום בקליפטון, ניו ג'רזי (אנ'), שם כיהן במשך ארבע שנים. The Limits of Religious Optimism: The Hazon Ish and the Altar of Novardok on Bittahon ב- Tradition 43: 2 2010 "Halachic Aspects of Visiting the Temple Mount" in Journal of Halacha and Contemporary Society,", סתיו 2002 "Relying on Kashrut Organizations for Separation of Terumot and Maasrot" in Journal of Halacha and Contemporary Society, Fall 2000. Are Vaping and E-Cigarettes Kosher? שיעורי הרב שטיין באתר YUTorah (האתר ורוב רובם של השיעורים באנגלית) "RIETS Roshei Yeshiva". "YU News". נבדק ב-1 באפריל 2019. {{cite web}}: (עזרה) השיעורים של תוכנית זו מוקלטים, וזמינים ב-YUTorah (באנגלית). "RIETS Faculty". "RIETS". "Ridniker Shteibel". "Kehillas Beis Sholom".
Unplugged

האם התכוונתם ל... Unplugged (אלבום של אליס אין צ'יינס) – 1996 Unplugged (אלבום של אלישה קיז) – 2005 Unplugged (אלבום של אריק קלפטון) – 1992 Unplugged (אלבום של הקורז) – 1999 Unplugged (אלבום של ניל יאנג) – 1993 Unplugged (אלבום של היהודים) – 2004 MTV Unplugged – תוכנית הופעות אקוסטיות של רשת MTV
מבצע ענבי שועל

מבצע ענבי שועל (באנגלית: Operation Blackcurrant) היה מבצע בימי שלום של הצי המלכותי הבריטי שנערך בחורף 1947. במהלך חורף זה, שהיה עתיר שלגים, נפגעה אספקת הדלק לתחנות הכוח בבריטניה ונוצר מחסור ארצי בחשמל. כדי להקל על המחסור שלח הצי צוללות שלו לבסיסים וישובים לאורך חופי בריטניה, כדי לספק להם חשמל מהגנרטורים של הצוללות. ערך מורחב – חורף 1946–1947 בממלכה המאוחדת מזג אוויר קשה במיוחד פקד את בריטניה בחורף 1946-‏1947 והביא עמו סופות שלגים שכיסו את הארץ. חודש פברואר היה קר במיוחד. נהר התמזה בלונדון קפא. שלג כבד המשיך לרדת בראשית חודש מרץ ובמקומות מסוימים הוא נערם לעומק של שני מטר ויותר. סופות השלגים הכבדות הביאו לחסימת כ-300 כבישים וכן מסילות ברזל. חסימת דרכי התחבורה הכבידה מאוד על הובלת פחם אל תחנות הכוח במדינה. כ-750 אלף קרונות פחם נתקעו בדרכים עקב ירידת השלג. כמו כן מצבורי פחם גדולים קפאו בקור עד שלא ניתן היה לשנע אותם. נעשו מאמצים רבים לספק פחם לתחנות הכוח על ידי אוניות, אך תנאי הים הסוערים היקשו על כך עד סוף פברואר. תחנות כוח רבות נאלצו לצמצם את תפוקתן או להפסיק לפעול ועקב כך נגרמו הפרעות חמורות לאספקת החשמל במדינה. הממשלה נקטה צעדים לצמצום צריכת החשמל והפחיתה את אספקתו למגזר הביתי עד לכ-19 שעות ביממה. המחסור בחשמל פגע קשות בתפוקת המגזר התעשייתי. בינואר הורתה האדמירליות לשירות הצוללות של הצי לשלוח את כל הצוללות שלו שהיו פנויות מפעילות אל בסיסי צי לאורך חופי בריטניה על מנת לספק להם חשמל. בהמשך סופק חשמל מצוללות גם ליישובים אזרחיים. הצוללות עגנו ביעדיהן ושם הפעילו את הגנרטורים שלהן, אשר ניזונו מסולר, והזרימו את החשמל שייצרו אל רשת החשמל המקומית. באותם ימים שימש זרם החשמל במגזר הביתי בעיקר למאור, וזרם של 2,000 אמפר שייצר גנרטור של צוללת הספיק להארת 5,000 נורות חשמל. בין השאר סיפקו הצוללות חשמל לבסיסי הצי בפורטסמות', צ'טהם, שירנס, פלימות', פורטלנד ודבונפורט. הצוללת טרוקולנט מסדרת T עגנה בחוף העיר ברייטון וסיפקה לה חשמל. המבצע העסיק כוח אדם רב - יותר מאלף אנשי צוות של הצוללות, שעבדו בטמפרטורות נמוכות ביותר. רוב הצוללות שייצרו חשמל הוחלפו מעת לעת בצוללות אחרות על מנת לאפשר להן תחזוקה, אך צוללת אחת מטיפוס S סיפקה חשמל ביעדה במשך 28 ימים ברציפות. במחצית חודש מרץ השתפר מזג האוויר ואספקת הפחם התקינה לתחנות הכוח החלה להתחדש, אך הצוללות המשיכו במבצע עד סוף החודש. לאחר מעשה התברר כי המבצע היה כרוך בכ-29,000 שעות פעילות של מתקני הצוללות, שהיו כרוכות בבלאי רב. הבלאי חייב את הצי להוצאה כספית כבדה כדי לשקם אותו. The Silent Deep, באתר גוגל ספרים Power of Operation Blackcurrant באתר הטיימס מקור: מכתב לעיתון טיימס.
פרובוסכידיפריון

פרובוסכידיפריון (שם מדעי: Proboscidipparion) הוא סוג של פרסתן נכחד ממשפחת הסוסיים שבסדרת מפריטי הפרסה. הוא חי באירופה ואסיה במשך תקופת הפליוקן שלפני 7.1 עד 4 מיליון שנה מהיום. המאובנים של הפרובוסכידיפריון תוארו ב-1927, והם התגלו מבריטניה עד סין, כשהמאובן הראשון נמצא במחוז חנאן. הסוג כולל 3 מינים. הפרובוסכידיפריון היה מאבות הסוסים המודרניים, אך היה קטן יותר ובעל גולגולת מוארכת יחסית שכנראה הכילה בקצה חדק דומה לחדק טפיר, וכן שפתיים בשרניות יחסית. הוא היה קרוב משפחה של ההיפריון שנחשב זמן רב לסוג שלו עד שהופרד, והוא הגיע לאורך 2.3 מטר ולמשקל של 180 קילוגרם בממוצע. הוא היה בעל שלוש פרסות דמויות אצבע בכפות רגליו והוא ניזון מעשבים בערבות אירואסיה. המבנה דמוי הטפיר מרמז על חיים בסביבה של גדות נחלים ואזורים לחים יחסית. פרובוסכידיפריון, באתר GBIF (באנגלית)
פורמולה 1 עונת 1973

עונת 1973 הייתה העונה העשרים וארבע של אליפות הפורמולה 1, שאורגנה על ידי הפדרציה הבינלאומית לרכב (FIA). ג'קי סטיוארט, זכה באליפות הנהגים בפעם השלישית והאחרונה בקריירה. קבוצת לוטוס זכתה באליפות היצרנים. הקרב על אליפות היצרנים בעונה התקיים בין קבוצת טיירל בה נהגו סטיוארט ופרנסואה שבר ובין קבוצת לוטוס בה התחרו אמרסון פיטיפלדי ורוני פטרסון. סטיוארט הבטיח את הזכייה באליפות הנהגים כבר בגרנד פרי איטליה, שני מרוצים לסיום העונה. הקרב על אליפות היצרנים נותר פתוח עד מרוץ סיום העונה שהתקיים במסלול גלן ווטקינס בארצות הברית. ביום שבת, במהלך האימונים שקדמו למרוץ, התנגש שבר עם רכבו ונהרג במקום. בעקבות התאונה החליטו טיירל וסטיוארט לפרוש מהמרוץ, דבר שאיפשר ללוטוס לזכות בתואר. בסיום העונה הכריז סטיוארט על החלטתו לפרוש מהמרוצים, החלטה שהתקבלה עוד לפני מותו של שבר. מלבד שבר מצא את מותו במהלך העונה נהג נוסף, הבריטי רוג'ר ויליאמסון שנהרג במהלך גרנד פרי הולנד. בעונה זאת הוצגה לראשונה מכונית הבטיחות. הייתה זאת מכונית מדגם פורשה 914 בה נעשה שימוש לראשונה בגרנד פרי קנדה. עם זאת, מכוניות בטיחות יהפכו לחלק רשמי מהתחרות רק עשרים שנים מאוחר יותר. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שבע התוצאות הטובות מתוך שמונת המרוצים הראשונים בעונה ושש התוצאות הטובות מתוך שבעת המרוצים האחרונים בעונה. הטבלה כוללת רק נהגים שצברו נקודות במהלך העונה בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1973 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. First ever Safety Car in Formula 1 : Rewind to 1973, 7 February 2012
עמישדי גויטע

עמישדי גויטע (1906 - 13 בדצמבר 1979) היה מורה, מחנך ומדריך, ממחוללי המהפכה הציונית בקרב יהודי לוב. נולד בשנת תר"ס 1906 בטריפולי לוב, לאביו שמעון ולאימו עזיזה לבית אדאדי. למד בתלמוד תורה אצל הרבנים דוד רקח ור' חואתו לוזון. בגיל 13 החל ללמוד במקביל בבית הספר האיטלקי, שם סיים בהצטיינות את לימודי התיכון. בשנת 1921, בגיל 15, ייסד והקים חבורת ילדים, שנקראה "ילדי ישורון", ופעלה בבית הכנסת "דאר אלכושאנה", בהמשך ייסד גם ספרייה אשר רוב הספרים שבה הוזמנו מארץ ישראל, והיו כתובים בעברית. בשנת 1931 נמנה יחד עם ציון שאול אדאדי עם יוזמי הקמת ארגון "בן-יהודה", שהייתה למעשה המחלקה לחנוך של ההסתדרות הציונית בטריפוליטניה, אגודה ששמה לה למטרה – הפיכת השפה העברית לשפה מדוברת בקרב יהדות לוב. בבחירות הראשונות לוועד נבחר עמישדי , ומונה על החינוך. הוא לקח על עצמו ללמד קבוצת משכילים צעירים עברית, וצרף אליו את ר' שאול דאבוש (שנרצח במאורעות הדמים בטריפולי בשנת 1945) שהיה מומחה לעברית ולדקדוק. עמישדי היה בין מייסדי בית ספר "התקווה", בשנת 1931, ומנהלו הראשון. תוכנית הלימודים כללה את לימודי השפה העברית, תולדות עם ישראל וחינוך גופני. כמו כן העלו בבית הספר הצגות ומחזות בעברית. בבית הספר למדו בנים וגם בנות, דבר שלא היו מקובל אז. עמישדי וצוות המורים נחלצו גם לסייע לתלמידים שבאו ממשפחות מעוטות יכולת. הוא, למדו עברית חשב גם על צדדים מעשיים והשיג מספר מכונות תפירה ומדריכות, וכך נפתח גם קורס מעשי לבנות. בשנת 1937 הגיע מספר התלמידים ל-1200, מה שדרש את הרחבת סגל ההוראה. כל זה עשה עמישדי בהתנדבות. לפרנסתו עסק בחנות שהייתה לו, אך שימשה גם כמשרד בית הספר. בחנות הוכנה תוכנית הלימודים, נבדקו עבודות ועובדו ההצגות, וכן נערכו כתבי העת- השבועון "למדו עברית", והעיתונים העבריים "ניצנים" ו"חיינו". עם פרוץ מלחמת העולם השנייה סגרו השלטונות את בית הספר "התקווה". בית הספר לא נפתח מחדש. לאחר שחרור טריפולי על ידי הצבא הבריטי חזר ופתח את בית הספר "תלמוד תורה" ואף ניהל אותו. בנוסף, פתח גם בית ספר לבנות. עם הקמת מדינת ישראל קרא לו ברוך דובדבני, קצין העלייה הראשון בטריפולי, להצטרף לחבר העובדים הבכירים במשרד העלייה. עמישדי עזב את עסקיו והתמסר לארגון העלייה הגדולה מלוב. בשנת 1951 עלה ארצה יחד עם אשתו מזל ג'וליה לבית וטורי ועם ילדיהם. שימש כמורה בבאר יעקב ואחר כך בבת ים, לאחר מכן כסגן מנהל וכמנהל בתי ספר שונים. בשנת 1968 פרש לגמלאות. יחד עם הרב פריג'א זוארץ, הרב צוריאל שקד, גבריאל ארביב ופריג'א תייר, היה שותף לאיסוף כתיבה והכנת הספר יהדות לוב שיצא לאור בשנת 1960. נפטר ביום כג' כסלו תש"מ, 13 בדצמבר 1979 נקבר בבית העלמין הדרום בבת ים. יהדות לוב, תל אביב ה'תשי"ט, באתר אוצר החכמה עמישדי גויטע (גבעתי) ז"ל, באתר מרכז אור שלום, 23 באוקטובר 2003 תמונת החודש מגיליון עאדא, בעמוד הפייסבוק של מרכז אור שלום למורשת יהודי לוב, 3 ביוני 2014 החינוך היהודי בלוב מאמצע המאה ה-19 עד אמצע המאה ה-20, באתר מרכז מורשת יהדות לוב ציון וטורי, "עמישדי גויטע", לבלוב כתב העת של הארגון העולמי של יהודים יוצאי לוב, 2016 עמישדי גבעתי-גויטע ז"ל, באתר Bilion Geaves
אליהו דב ברקובסקי

הרב אליהו דב ברקובסקי (ה'תרכ"ה, לובצ'ה - כ"ה באדר א' ה'תש"ג, 2 במרץ 1943, תל אביב) היה המשגיח הרוחני בישיבת נובהרדוק, בישיבת לידא ובישיבת תל אביב. נולד בשנת ה'תרכ"ה בלובץ' לאביו ר' נתן נטע מרדכי. למד בישיבת מיר אצל הרב חיים לייב טיקטינסקי, בישיבת וולוז'ין אצל הנצי"ב ובגרעין הראשוני של הכולל שהפך לישיבת סלבודקה, אצל "הסבא מסלבודקה" הרב נתן צבי פינקל, שם היה מקורב לרב יצחק בלאזר. בפולמוס המוסר בשנת ה'תר"ן נשלח על ידי הרב יצחק בלאזר להחתים רבנים על כרוז תמיכה בתנועת המוסר. לאחר נישואיו ללאה (בת-דודו של הרב שלמה פוליצ'ק) חזר ללמוד בכולל של ישיבת וולוז'ין. נסמך לרבנות על ידי רבה של נובהרדוק, הרב יחיאל מיכל הלוי אפשטיין, ורבה של לובץ' הרב יצחק בונימוביץ'. עם הקמתה של ישיבת נובהרדוק, בסביבות שנת ה'תרנ"ה, נקרא על ידי מייסדה הרב יוסף יוזל הורוביץ לשמש כמשגיח, ושימש בתפקיד זה כעשר שנים. בנוסף לתפקידו המוסרי, היה אחראי גם על חלוקת הכסף לאברכי הכולל. בסביבות שנת ה'תרס"ה פרש מתפקיד זה, בשל אי הסכמתו לשיטתה החינוכית-מוסרית הנוקשה של הישיבה. הוא עבר לשמש כמשגיח רוחני בישיבת לידא. לצד הרב שלמה פוליצ'ק, הוביל את הישיבה בשנות מלחמת העולם הראשונה (הרב יצחק יעקב ריינס נפטר ב-1915), כאשר גלתה מליטא לאוקראינה, שם התקיימה עד סביבות שנת 1920 (לאחר פרעות פטליורה), אז התפזרה. לאחר סגירת הישיבה עבר לגבולות רפובליקת פולין. התגורר מספר שנים ברובנו, וכחצי שנה שימש כר"מ בישיבת תחכמוני בביאליסטוק. בשנת ה'תרפ"ד עלה לארץ ישראל, והתיישב בתל אביב. הוא מונה למשגיח בישיבת תל אביב שהוקמה על ידי רב העיר, שלמה הכהן אהרונסון, והכניס בה סדרים חדשים. במקביל, שימש רב בבית המדרש "ירושלים" בעיר, והיה מוסר בו שיעור יומי בגמרא. בשנת ה'תרצ"ה פרש מתפקידו בשל גילו המתקדם, אך המשיך בעבודתו החינוכית בישיבה. היה חבר תנועת המזרחי בארץ ישראל. פרסם מאמרים בעיתוני התקופה, הצופה, ההד, הארץ, היסוד ועוד, בהם מאמרים בתחומי משפט העברי, הלכה, לשון העברית והשקפה. הותיר בכתב יד חידושים בהלכה ובאגדה. נפטר בכ"ה באדר א' ה'תש"ג (2 במרץ 1943) ונקבר בבית הקברות נחלת יצחק. משה צינוביץ, רבנים ילידי לובץ', בתוך: לובץ' ודלטיץ' - ספר זיכרון, בעריכת ק. הלל, ה'תשל"א, עמ' 256–258. י"ל נקריץ', ישיבות נוברדוק בתוך: קלמן מירסקי (עורך), "מוסדות תורה באירופה בבניינם ובחורבנם", עמ' 250–251. פנחס שיפמאן, הישיבה הגדולה בלידה, הצופה, 6 בספטמבר 1938 ביפו ובתל אביב, הארץ 1 בנובמבר 1925. ראו למשל: תשובה לעו"ד מר פ. דיקשטיין בעיתון הארץ מיום 7 באוגוסט 1936. ראו למשל: הערה בעיתון הארץ מיום 20 בספטמבר 1935 או הערות באותו עיתון מיום 23 ביוני 1933. [1]
קמפנאל

גיירמו גונסלס דל ריו גרסיה (בספרדית: Guillermo Gonzalez del Rio Garcia;‏ 9 בפברואר 1912 – 22 בינואר 1984), אשר כונה בשם קמפנאל הראשון או גיירמו קמפנאל, היה כדורגלן ומאמן ספרדי, ששיחק בעמדת החלוץ. קמפנאל הוא השחקן שכבש הכי הרבה שערים במדי סביליה בכל הזמנים, עם 218 שערים בכל המסגרות. קמפנאל נולד ב-9 בפברואר 1912 באבילס שבספרד. הוא התחיל את הקריירה שלו בספורטינג חיחון, שם שיחק עד 1929, לפני שעבר לשחק בסביליה. בסביליה כונה בשם "קמפנאל הראשון" מכיוון שאחיינו, מרסלינו קמפנאל (שכונה בשם קמפנאל השני), היה גם כן שחקנה בשנות ה-50 של המאה העשרים. במהלך תקופתו שם הוא זכה עימה פעמיים בגביע הספרדי בשנים 1935 ו-1939, תוך כדי שהוא כובש בשני משחקי הגמר של אותן זכיות. הוא היה גם שותף לזכייתה בליגה הספרדית של עונת 1945/46. קמפנאל הוא הכובש הגדול ביותר בכל הזמנים של הקבוצה עם 218 שערים בכל המסגרות. במסגרת הליגה הבכירה כבש במדי סביליה 100 שערים ב-157 הופעות, לפני שעזב אותה וסיים את הקריירה שלו בשנת 1946. לאחר סיום הקריירה היה למאמנה של סביליה ושל אחיינו. בנבחרת ספרד קמפנאל ערך 3 הופעות וכבש 2 שערים. משחקו הראשון בנבחרת היה משחק רבע גמר מונדיאל 1934, כאשר ספרד פגשה את איטליה והפסידה לה במשחק חוזר. מאז לא שב לנבחרת עד שנת 1941, בה שיחק שני משחקי ידידות, שניהם מול פורטוגל ובהן כבש שני שערים. קמפנאל נפטר ב-22 בינואר 1984 בסביליה שבספרד, בגיל 71, כתוצאה מדום לב. סביליה אליפות ספרד: 1945/46 הגביע הספרדי (2): 1935, 1939 הליגה השנייה בספרד: 1934 גביע אנדלוסיה (5): 1930, 1931, 1936, 1939, 1940 קמפנאל, באתר Transfermarkt קמפנאל, באתר BDFutbol קמפנאל, באתר National Football Teams קמפנאל, באתר FootballDatabase.eu פרופיל המאמן, באתר Transfermarkt
טרנספורמציה דיגיטלית

טרנספורמציה דיגיטלית (באנגלית: Digital Transformation ובקיצור DT או DX) היא אסטרטגיה עסקית של אימוץ פתרונות טכנולוגיים חדשים ותכופים על ידי חברות במטרה לפתור בעיות, ליצור הזדמנויות עסקיות חדשות ולייצר בידול תחרותי. הטרנספורמציה הדיגיטלית מיועדת ליצור יעילות, אוטומציה וחדשנות, תוך עדכון והרחבה של שיטות מסורתיות. טרנספורמציה דיגיטלית יכולה להיות שינוי פשוט כמו שדרוג המערכות, או שינוי מורכב כמו מעבר מידני לאוטומטי; שימושים אפשריים בטכנולוגיה כפלטפורמה לקיצור תהליכים והגעה בזמן אפס לניטור מידע הרלוונטי לאדם או לעסק; צריכת מוצרים או שירותים ללא תיווך; תוספות של תהליכי בינה מלאכותית המאפשרים אוטונומיה של החלטות מבוססי מערכת; שימוש בכמויות המידע העצומות הקיימות בארגונים - Big data, וניתוחו באמצעות כלי בינה עסקית (BI) מתקדמים לצורך איתור מגמות וקבלת החלטות עסקיות. אחת הדוגמאות היותר בולטות לטרנספורמציה דיגיטלית הוא המעבר למחשוב ענן, תהליך שבו מייצאים את החומרה והשרתים היושבים בתוך הארגון לענן. כלומר מעבר לחוות שרתים או חברות חיצוניות המעניקות מגוון שירותים, כגון כוח מחשוב, אחסון ענן, תוכנית התאוששות מאסון (DRP) וקישוריות. השירותים ניתנים על פי דרישה ובדרך כלל מבוססי מנוי ונפח שימוש מקסימלי. לטרנספורמציה הדיגיטלית שלושה דורות של התפתחות: מעבר ל-Paperless - תהליכים דיגיטליים ללא צורך בנייר (1980) - מעבר לשימוש בקונטיינרים בהעברת סחורה הוביל לדרישות גבוהות לשינוע יעיל של מטען ולהעברת מידע; העברת מסמכים בצורה אלקטרונית בעזרת EDI; השקעה במערכות ERP - Enterprise resource planning על מנת להפוך תהליכי ליבה ארגוניים לדיגיטליים וליצור אינטגרציה בין תהליכים אלו. אוטומציה של תהליכים (1990–2000) - אימוץ כלים טכנולוגיים על מנת להפוך תהליכים שונים לאוטומטיים. למשל תהליכי בדיקות, אינטגרציה של בין מערכות מידע פנים ארגוניות למערכות חיצוניות ופיתוח מרכזי קניות אלקטרוניים. תהליכים חכמים (2010 – היום) - עקב טיפוח מאגרי מידע גדולים ממקורות שונים נוצר צורך לאחסן את המידע, לעבד ולנתח אותו, ליצור תהליכי קבלת החלטות מבוססי מידע, יצירת ערך ללקוח וביסוס שותפויות מוצלחות על ידי זרימת מידע שוטפת. לשם כך, נוצרו תשתיות מתאימות עם חיישנים, מחשוב ענן, כלי עיבוד מבוזרים, Machine Learning, אפליקציות סלולר תומכות ואינטגרציה של מידע בזמן אמת. המהפכה הדיגיטלית חדשנות Industry 4.0 עידן המידע בינה עסקית Big data מדיה וקבצים בנושא טרנספורמציה דיגיטלית בוויקישיתוף Full Guide to Digital Transformation for Businesses פרסומי מה זה אומר "טרנספורמציה דיגיטלית"? Leonard Heilig, Silvia Schwarze, Stefan Voss, An Analysis of Digital Transformation in the History and Future of Modern Ports, Hawaii International Conference on System Sciences 2017 (HICSS-50), 2017-01-04
אידלמן

האם התכוונתם ל... ליאוניד אידלמן – רופא ישראלי, נשיא ההסתדרות הרפואית העולמית מריאנו אידלמן – שחקן וסטנדאפיסט ישראלי אדלמן
פסל וגה FVS

פסל וגה FVS (בצרפתית: Facel Vega FVS) היא מכונית ספורט בתצורת קופה מתוצרת יצרנית הרכב הצרפתית Facel Vega (אנ') אשר יוצרה בין השנים 1954–1962. יוצרו 365 יחידות. תצורות: 2 דלתות קופה, 2 דלתות קבריולה. נוסעים: 2+2. מנוע קדמי. סוג הנעה: הנעה אחורית. תאוצה בין 0–97 קמ"ש היא 9.5 שניות (דגם מנוע 6.4 ליטר המפיק 345 כ"ס, שנת 1958). דגמי "פסל וגה FVS" צולמו לסרטי הטלוויזיה: דגם "Facellia F2B Cabriolet" לסרט הטלוויזיה "Bob Morane" שיצא לאקרנים בשנות ה-60, דגם "Facel Vega HK500" לסרט הטלוויזיה "Mausolée pour une Garce" שיצא לאקרנים בשנת 2001 ולסרט הטלוויזיה "Navarro - Blessure Profonde" שיצא לאקרנים בשנת 2006, דגם "FV3" קבריולה, לסרט הטלוויזיה "Sagan" שיצא לאקרנים בשנת 2008, דגם "Facel Vega FV3B" לסרט הטלוויזיה "Camus" שיצא לאקרנים בשנת 2010 "FV". "FV1". "FV2". "FV2B". "FV3". "FV3B". "FV3B". "FV4". "HK500". "פסל וגה FVS" "פסל וגה FVS" דגם "FV3" - קבריולה "פסל וגה FVS" דגם "FV2B" - קבריולה, שנת 1957 "פסל וגה FVS" דגם "FV4", שנת 1957 - מבט ללוח מחוונים "פסל וגה FVS" דגם "HK500" - מבט לתא הנהג ולוח מחוונים "פסל וגה FVS" 1957 Facel Vega FVS FV4 - green - fvr (4637139971).jpg "פסל וגה FVS" דגם "FV1", שנת 1955 "פסל וגה FVS" דגם "FV4", שנת 1957 פסל וגה פסל II פסל וגה פסל III מדיה וקבצים בנושא פסל וגה FVS בוויקישיתוף פסל וגה FVS, סרטון באתר יוטיוב פסל וגה פסל II web.archive.org/web/20070913191917 ההיסטוריה של facel-vega (בצרפתית) facel-vega.asso.fr/histoire "פסל וגה FVS" - תמונות conceptcarz.com/vehicle/z12008/facel-vega-fvs "פסל וגה FVS", מנוע 6.4 ליטר המפיק 345 כ"ס, שנת 1958 topspeed.com/cars/facel/1958-facel-vega-fvs-series-4-sport-coupe דגמי פסל וגה בסרטי טלוויזיה / ראו: דגם "Facellia F2B Cabriolet" לסרט הטלוויזיה "Bob Morane" שיצא לאקרנים בשנות ה-60, דגם "Facel Vega HK500" לסרט הטלוויזיה "Mausolée pour une Garce" שיצא לאקרנים בשנת 2001 ולסרט "Navarro - Blessure Profonde" שיצא לאקרנים בשנת 2006, דגם "FV3" קבריולה, לסרט "Sagan" שיצא לאקרנים בשנת 2008, דגם "Facel Vega FV3B" לסרט "Camus" שיצא לאקרנים בשנת 2010 Amicale Facel Vega: Cinéma, Bandes Dessinées & Télévision: Télévision". Retrieved 2018-03-17. דגמים: "FV", "FV1" web.archive.org/web/20070304024302 דגמים : "FV2", "FV3", "FV4" web.archive.org/web/20071012132932 Facel-Vega, Excellence - HK 500 - Facellia, par Jean Daninos, éditions E.P.A., 1982. (ISBN 2-85120-143-3)
אפקט טינקרבל

אפקט טינקרבל (באנגלית: Tinkerbell effect) הוא ביטוי באנגלית אמריקנית, המתאר דברים שמתקיימים רק משום שאנשים מאמינים בהם. דוגמה קלאסית לאפקט זה היא כסף, אשר כיום כמעט אינו מחזיק ערך בפני עצמו (מבחינת החומרים ממנו עשוי), אלא ערכו קיים בזכות האמונה הקולטיבית של החברה בערכו. האפקט נקרא על שם הפיה טינקר בל מהספר פיטר פן, שבעת מותה אומר פיטר פן כי היא יכולה לחזור לחיים, באם מספיק אנשים יאמינו בפיות. קמרון סטיוארט השתמש באפקט טינקרבל כדי להסביר מדוע צריך לכבד את עקרון שלטון החוק. לטענתו "שלטון החוק הוא עיקרון אידאולוגי בסיסי של הדמוקרטיות המערביות המודרניות, וככאלה, אנו מתבקשים לעיתים קרובות להאמין בו בהשלמה ללא עוררין". הוא טוען כי מושג זה דומה לדמותה של טינקרבל בכך שהיא אינה יכולה להתקיים אלא אם אנשים מאמינים בה, וכן יש צורך בחיבור בין שלטון החוק לדמוקרטיה כדי להבטיח את קיומה, ויש צורך באימון שלנו בשלטון החוק על מנת להמשיך את קיומו. בשנת 2003 טבע דייוויד פוסט (אנ') את הביטוי "אפקט טינקרבל הפוך", שבו הוא טוען שככל שאתה מאמין במשהו, סביר יותר שהוא ייעלם. דוגמאות: ככל שיותר אנשים מאמינים כי נהיגה היא בטוחה- יותר אנשים ינהגו ברשלנות וכתוצאה מכך נהיגה תהיה פחות בטוחה. ככל שאנשים יאמינו בבחירות שהקול שלהם בעל ערך- כך יגברו מספר המצביעים וכוח ההשפעה של כל מצביע ייחלש באופן יחסי. ככל שיותר אנשים יאמינו שיש אזור טיולים שקט וללא אנשים אחרים- יותר סביר שיהיו בו הרבה מבקרים. משוב אנתרופוצנטריות כזב פתטי פלצבו אריק ראל, השערת שוק יעילה ואפקט טינקרבל, ‏ 14 באוקטובר 2010 Stewart, Cameron (2004). "The Rule of Law and the Tinkerbell Effect: Theoretical Considerations, Criticisms, and Justifications for the Rule of Law". Macquarie Law Journal. נבדק ב-9 בנובמבר 2015. {{cite journal}}: (עזרה) קיים גם כאן. Kieran Healy (29 בינואר 2003). "Reverse Tinkerbell Example". נבדק ב-14 בספטמבר 2015. {{cite web}}: (עזרה)